text: Beatles-udstilling er en kæmpe-succes
  12 september 2010 kl. 12.53
  Busser fyldt med museumsgængere ruller ind foran Koldinghus for at se udstillingen om The Beatles.
  Udstillingen - der åbnede fredag - har de første dage haft langt over 1.000 besøgende dagligt. 
  Og der er bestilling på billetter flere uger frem.
  Udstillingen fortæller historien om musikken og fankulturen i 1960?erne og trækker linjerne op til i dag, hvor gruppen har 50-års fødselsdag. 
  Hvad er det, der gør The Beatles til noget helt særligt i rockhistorien?
  Hvad var det, der var anderledes ved The Beatles frem for tidligere og samtidige popidoler?
  Hvordan ramte The Beatles den danske ungdom?
  Og hvordan levede mindet om gruppen videre efter bruddet i 1970? 
  Det er disse spørgsmål, som udstillingen forsøger at besvare ved hjælp af musik, fotos fra Beatles-historien, merchandise, memorabilia, mode, instrumenter, transistorradioer, rejsegrammofoner, idolplakater og LP-plader, fanblade og jukeboxe.
  